《读沈东山老先生所寄先君挽章》
明代·石宝

不见东山翁，荏苒二十霜。几杖日已远，寤寐恒未忘。

尚忆垂髫日，两亲俱在堂。进有师友乐，退得父母将。

岁徂事倏变，拱木森墓傍。远勤平生言，芝兰有馀芳。

犹道管鲍交，亦勉男儿强。盛篇戛金石，没世垂鸿光。

道脩恨莫报，徒忆须眉苍。

作者简介：真定府藁城人，字邦彦，号熊峰。成化二十三日与兄石玠同举进士。与修《大明会典》。累擢为礼部尚书兼学士掌詹事府事。授检讨。嘉靖三日以吏部尚书兼文渊阁大学士，直内阁。守己鲠狷，持论坚确，进退凛然。辞归时襆被一车而已，都人叹其廉洁。所作诗淹雅清峭，讽谕婉约，有词人之风。有《熊峰集》、《恒阳集》。